Sabiedrības viedoklis 


par Ministru kabineta noteikumu Nr. 220 „Zāļu iegādes, uzglabāšanas, izlietošanas, uzskaites un iznīcināšanas 
kārtība ārstniecības iestādēs un sociālās aprūpes institūcijās” grozījumu precizēto projektu 


(nosūtīts sanāksmes dalībniekiem 25.02.2016.) 


Viedokļa sniedzējs 


Viedoklis 


Pamatojums 


Biedrība „„Veselības 
projekti Latvijai” (VPL) 


VPL pauž stingru atbalstu grozījumu 2.punktam 
(noteikumu 48.punktam), kas paredz izrakstā no stacionārā/ 
ambulatorā pacienta medicīniskās kartes ieteikumos un 
receptē pacienta turpmākai ambulatorajai ārstēšanai norādīt 
zāļu vispārīgo nosaukumu. 


1.Šādas izmaiņas regulējumā — ja tiks 
kontrolēta izpilde — var būtiski mazināt 
pacientu piemaksas (pārmaksāšanu) par 
medikamentiem, kā arī mazināt tos 
gadījumus, kad pacienti ar hroniskām 
slimībām, kuriem ikdienā jālieto vairāki 
medikamenti, ilgtermiņā atsakās no 
medikamentu lietošanas pārāk lielā 
finansiālā sloga (līdzmaksājumu) dēļ. 

2. Saskaņā ar MK noteikumiem Nr. 899 
ir paredzēts, ka, ja pacients kompensācijas 
kārtības ietvaros iepriekš nav saņēmis 
konkrētai diagnozei paredzētās 
kompensācijas zāļu A sarastā iekļautās 
zāles vai medicīnas ierīces, ārsts izraksta 
šai diagnozei paredzēto zāļu vispārīgo 
nosaukumu. Šobrīd veidojas pretruna 
normatīvajā regulējumā, kas apgrūtina 
MK noteikumu Nr.899 ievērošanu un 
racionālu zāļu nozīmēšanu ģimenes 


ārstiem. 

3. Latvijā ir vieni no augstākajiem pacientu 
līdzmaksājumiem par veselības aprūpes 
pakalpojumiem (tai skaitā 
medikamentiem) Eiropā, turklāt ir ļoti 
ierobežots valsts finansējums veselības 
aprūpes sistēmai. Šādos apstākļos, lai 
nodrošinātu, ka hroniski pacienti ikdienā 
saņem un lieto sev nepieciešamos 
medikamentus, pēc iespējas ir jāveicina 
ģenērisko zāļu lietošana, kas ir 
vispāratzīts un efektīvs instruments, ar 
kura palīdzību mazināt pacientu un valsts 
izdevumus par zālēm. 


Latvijas Ārstu biedrība 
(LĀB) 

M.Pļaviņš LĀB 
viceprezidents un 
G.Latkovskis, 
A.Krams, 

I.Aizsilnice, 
I.Saprovska) 


LĀB kategoriski iebilst piedāvātajiem noteikumu 
grozījumiem attiecībā uz zāļu vispārīgā nosaukuma (ZNN) 
kā tāda norādi izrakstos un receptēs, ko izraksta 
stacionāro ārstniecības iestāžu ārsti. 


1.Ar šādu regulējumu stacionārajās 
ārstniecības iestādēs strādājošie ārsti un 
ambulatoriskajās iestādēs strādājošie ārsti 
tiek nostādīti nevienlīdzīgā situācijā, 
ņemot vērā, ka kompensējamām zālēm jau 
pastāv regulējums - Ministru kabineta 
2006.gada 31.oktobra noteikumi Nr.899 
„Ambulatorajai ārstēšanai paredzēto zāļu 
un medicīnisko ierīču iegādes izdevumu 
kompensācijas kārtība”, kas ir saistošs 
visiem ārstiem (84., 84.! un 89.p.) 


2.Esošā kompensācijas sistēma jau nosaka 
ārstiem kompensējamo zāļu izrakstīšanas 
kārtību, un, kā jau LAB ne reizi vien ir 


iebildusi, šī kārtība liedz pacientiem 
piemaksāt, ja ārsts izrakstījis ne-references 
zāles, tādējādi neļaujot pacientiem saņemt 
viņiem pienākošos kompensāciju saskaņā 
ar diagnozi, bet ārstiem — ārstēt pacientus 
ar viņiem individuāli nepieciešamām 
zālēm. 

Savukārt pieprasīt izrakstīt tikai zāļu ZNN 
arī nekompensējamām zālēm stacionāros, 
tostarp privātos stacionāros, strādājošiem 
ārstiem gan to izrakstos, gan receptēs, nav 
nekāda pamata, un tas ir arī būtisks ārsta 
darba apgrūtinājums, īpaši, ja jānorāda 
saliktu zāļu sastāvs ar 3 un vairāk 
sastāvdaļām. Galvenokārt regulējums 
kopumā radīs neizpratni un sajukumu 
pacientiem par ordinētajām zālēm. 


3. Piedāvātais regulējums nav MK 
noteikumu Nr.220 tvērumā, jo tad 
jāpārskata arī MK noteikumi Nr.175, kas 
reglamentē recepšu izrakstīšanas kārtību, 
kā arī MK noteikumi Nr.265 „medicīnisko 
dokumentu lietvedības kārtība” 


4.LĀB izsaka bažas, ka ar šādu regulējumu 
vēl vairāk tiks palielināta aptieku tīklu 
ietekme konkrētu zāļu virzībā. Ministru 
kabineta noteikumi Nr. 899 ļauj 
farmaceitam pieņemt lēmumu, aizvietot 


kompensējamās zāles. 

LĀB uzskata, ka zāļu izvēle jāatstāj ārsta 
un pacienta ziņā, nevis pacienta un 
farmaceita ziņā. Tas attiecas ne vien uz 
pacienta maksātspēju, bet, īpaši, uz 
konkrētu zāļu/ ierīču, tostarpo inhalatoru 
u.c., nepieciešamību un piemērotību 
konkrētam pacientam. 


Starptautisko inovatīvo 
farmaceitisko firmu 
asociācija (SIFFA) un 
Latvijas Patentbrīvo 
medikamentu asociācija 
(LPMA) 


Neatbalstām, ka nosūtot pacientu pie cita speciālista vai 
ģimenes ārsta, izrakstā no stacionārā/ambulatorā pacienta 
medicīniskās kartes, ieteikumos par ārstēšanas turpināšanu ar 
zālēm norāda zāļu vispārīgo nosaukumu, kā arī neatbalstām, 
ka stacionārajā ārstniecības iestādē izrakstot recepti pacienta 
ambulatorajai ārstēšanai, ārstniecības persona norāda zāļu 
vispārīgo nosaukumu, tāpēc aicinām svītrot vai precizēt 
2.punktu, kas paredz grozījumus 48.punktā. 


1.Ambulatori nedrīkst liegt iespēju lietot 
tās zāles, kas lietotas stacionārā, ja netiek 
atmaksātas no zāļu kompensācijas budžeta. 


2. Pretruna ar MK noteikumu Nr.899 
84.l.punktu, jo arī nekompensējamos 
medikamentus izrakstot jānorāda INN; 


3. Netiek nodrošināta ārstēšanas pēctecība, 
iespējamas būtiskas izmaiņas dozējumā 
utt. 

4.Diskriminē stacionārā strādājošo ārstu 
tiesības. 

5. Ārstam administratīvais slogs, INN 
parasti gari nosaukumi, var rasties kļūdas 
un pārpratumi. 


Pacientu biedrība 
*ParSirdi.lv” vadītāja 
Inese Mauriņa 


Lūdzam rast iespēju pārskatīt 48.punktu un nepieņemt to šajā 
redakcijā. 


1.Jaunie grozījumi būtiski ierobežos 
pacienta tiesības saņemt tādu pašu terapiju, 
kāda tā bijusi stacionārā, kā arī ierobežos 
pacienta tiesības tikt informētam par 
labāko un atbilstošāko ārstēšanu. 


2. Pārlieku paplašinās aptieku funkcijas, 
ļaujot pacientam piedāvāt savā skatījumā 
vēlamos medikamentus (kas ne vienmēr 
nozīmē labākie un atbilstošākie konkrētā 
cilvēka gadījumā), un ierobežos 
profesionālu kardiologu un citu ārstu 
iespējas piemērot pacientam labāko un 
atbilstošāko terapiju. 


Kurš uzņemsies atbildību par pacienta 
veselības stāvokļa pasliktināšanos? 


Biofarmaceitisko zāļu 
ražotāju asociācija Latvijā 
(BRAL) 


1. Iesaka 2.punktu izteikt BRAL piedāvātā redakcijā. 
Papildināt normu ar precizējošu tekstu: ja pacients 
kompensācijas kārtības ietvaros iepriekš nav saņēmis 
konkrētai diagnozei paredzētās kompensējamo zāļu 
sarakstā iekļautās zāles vai medicīniskās ierīces. 

Ja izraksta bioloģiskās izcelsmes zāles, norāda zāļu 
ražotāja piešķirto nosaukumu. 


MK noteikumu Nr.899 84.1.punkts, kas to 
jau nosaka. 


Attiecībā uz bioloģiskās izcelsmes zālēm, 
ja stacionārā lietotas konkrētas bioloģiskās 
izcelsmes zāles, tad arī ieteikumos par 
ārstniecības turpināšanu, jānorāda 
konkrētais zāļu nosaukums. (Atsauce uz 
Direktīvas 2001/83/EK 102.panta eœ) 
apakšpunktu.) 

Bioloģiskās izcelsmes zāles ir jāpakļauj 
iespējai tas izsekot sakarā ar šo zāļu 
lietošanas risku. 


Latvijas Kardiologu 
biedrība 
(LKBA prezidents 


Lūdz nepieļaut 
redakcijā 


48.punkta redakciju virzīt ierosinātajā 


Tiek liegta gan pacientam, gan ārstam 
iespēja izvēlēties konkrētai situācijai 
atbilstošus medikamentus, ignorējot faktu, 


A.Ērglis, Latvijas 
Kardioloģijas centra 
kardiologs K.Trušinskis, 


LKB sekretārs V.Dzērve). 


ka par ārstēšanas rezultātu atbildība 


jāuzņemas ārstam. 


Medikaments nav tikai ķīmiskā formula, 
bet arī zāļu forma. Ja ārtsts ir atradis 
atbilstošo farmakoterapijas veidu, kas 
būtiski ietekmē veselību vai pat glābj 
pacientu, ir absolūti nepieļaujami gan no 
medicīnas ētikas gan no racionālas 
ārstēšanas viedokļa to regulēt 
administratīvi. (Piemērs ar klopidogrela 
ģenēriskiem līdziniekiem, kas tika atsaukti 
no tirgus). 


6. | Ģimenes ārstu asociācijas 
pārstāvis (A.Baumanis) 


Iepazīstoties ar sagatavotajām izmaiņām, uzskatu, ka tās ir 
korektas un nepieciešamas. 


Pneimonoloģe Inga 
7. | Vikmane ( RAKUS stac. 
Gaiļezers) 


Piekrītu viedoklim, ka jāļauj ārstam precīzi nosaukt 
medikamentu nevis tikai ķīmisko formulu, piem., 
pneimonoloģijā mēs apmācam arī konkrētas ierīces lietošanu, 
kas ir būtiski, lai terapija būtu efektīva. Esmu mēģinājusi uz 
receptēm rakstīt ķīmisko nosaukumu+ ierīci, bet aptieka sūta 
pacientus atpakaļ pie manis, lai es rakstītu konkrēto 
nosaukumu, jo viņiem trūkst zināšanu; farmaceiti to nav 
spējīgi saprast!! 


Sagatavoja: S.Riekstiņa 


29.02.2016. 


